Tolik

Tarix Əliyev (tam adı ilə: Tarix Tahir oğlu Əliyev; d. ) və ya bilinən ləqəbi ilə Tolik — Azərbaycanlı prodüser, təşkilatçı, televiziya aparıcısı.

 Həyatı 
Tarix Tahir oğlu Əliyev 6 iyun 1979-cu ildə Bakı şəhərində anadan olub. Atası Tahir Tarix oğlu Əliyev neftçidir. Anası Sara Heybət qızı Cəfərova qarmon müəlliməsidir.

1986-cı ildə Bakı şəhəri, Suraxanı rayonu, Qaraçuxur qəsəbəsi 141 nömrəli məktəbin 1-ci sinfinə daxil olur. Daha sonra orta təhsilini 146 nömrəli məktəbdə davam etdirir.

İlk dəfə, 1998-ci ildə ailəli olub, 1 il sonra isə boşanıb. 2025-ci il təvəllüdlü Milana adlı bir qızı var.

2002–2004-cü illərdə Almaniyada müvəqqəti yaşadığı dövrdə Dünya Azərbaycanlıları Konqresi, Azərbaycan diasporunın təşkil etdiyi tədbirlərdə iştirak edib. 2004-cü ildən, Azərbaycana qayıtdığı gündən Yeni Azərbaycan Partiyasının üzvüdür.

 Karyerası 
Tolik ləqəbi ilə tanınan Tarix Əliyev ilk olaraq azərbaycanlı müğənni, Azərbaycanın xalq artistı Röya Ayxanla əməkdaşlıq edib. Röya ilə çalışdığı müddət ərzində Röyanın Bakıda "Şəfa" stadionunda, Dənizkənarı Milli Park — Bulvarda, Heydər Əliyev adına Sarayda, Gəncə şəhərində və Azərbaycanın digər bölgələrində konsertlərini təşkil edib. 6 illik birgə fəaliyyətdən sonra tərəflər yollarını ayırıblar. Bundan sonra azərbaycanlı tanınmış müğənni Rəqsanə İsmayılova ilə bir çox layihələr təşkil edir və məhz Rəqsanənin məşhurlaşmasında Tolikin çox böyük rolu olub. Daha sonra Sevda Yəhyayeva, Sevil-Sevinc Səfərova bacıları, Natavan Həbibi, İlhamə Quliyeva və başqa bir çox Azərbaycan müğənniləri ilə bir çox layihələr həyata keçirib. S. Yəhyayevanın Yaşıl Teatrdakı, Elton Hüseynəliyev və S. Yəhyayevanın H. Əliyev sarayındakı konsertlərinin təşkilatçısı olub. Fasilələrlə Azərbaycanın xalq artisti Aygün Kazımova ilə çalışıb. A. Kazımova ilə də bir çox layihəyə imza atıb. Belə ki, xalq artistinin Tofiq Bəhramov adına Respublika Stadionundakı konsertinin təşkilatçısı olub.

Hal-hazırda Elton Hüseynəliyev ilə çalışır.

2010-cu ilin mayında "Maşın" realiti şousunun "Lider" telekanalında yayımlanmış "Transformer" adlandırılan 10-cu "sürəti"ndə iştirak edib. 2013-cü ildə Yunanıstanın Saloniki şəhərində Avropa Gənclər Forumunun baş assambleyasının beynəlxalq münsiflər heyətinin qərarı ilə Gəncə şəhəri "2016 — Avropa Gənclər Şəhəri" seçilib. Bu tədbirin açılış konserti ilə bədii hissənin təşkilatçısı və prodüserlik vəzifəsini icra edib. 2017-ci ildə Qazaxıstanın Aktau şəhərində Azərbaycanın baş konsulunun Azərbaycan və Qazaxıstan dövlətlərarası diplomatik əlaqələr münasibətilə təşkil etdiyi konsertin təşkilatçısı olub və həmin konserti təşkilinə görə fəxri diploma layiq görülüb. 2017-ci ildə Gəncə şəhərinin Fikrət Əmirov adına Gəncə Dövlət Filarmoniyasında konsert aparan artist kimi fəaliyyət göstərib.

Gəncədə Heydər Əliyevin doğum günü münasibətilə baş tutmuş konsertin təşkilatçısı olub. Həmin konsertdə Türkiyənin tanınmış müğənniləri Fərhad Köçər, Mustafa Ceceli və Hadisə çıxış edib. Müxtəlif vaxtlarda Gəncədə bir çox konsertlərin təşkilatçısı olub. Təşkil olunan həmin konsertlərin fəxri qonaqları tanınmış rumın müğənni Aleksandra Stan və b. olub.

2017-ci ildə Lider TV-də yayımlanan "Bu bizik, Toliklə" musiqili proqramının layihə rəhbəri və aparıcısı olub. 2018-ci ilin yanvar ayından Xəzər TV-də yayımlanan "Hər Şey Daxil" verlişinin layihə rəhbəri və aparıcısıdır. 6 fevral 2019-cu ildən Tarix Aliyev adlı rəsmi YouTube kanalı vasitəsilə yayımlanan "Tarix Əliyev ilə Səmimi" verilişinin layihə rəhbəri və aparıcısıdır. 2020-ci ilin mart ayında canlı efirdə müğənni Mətanət Əsədova və bəstəkar-müğənni Elza Seyidcahan arasında mübahisə nəticəsində, Xəzər TV-nin rəhbəri Murad Dadaşov T. Əliyevin aparıcılıq etdiyi "Hər Şey Daxil" proqramının bağlanması əmrini verib. Daha sonra 21 dekabr 2020-ci ildə Dalğa TV-də "Günə bir şou" adlı proqramında aparıcılıq etməyə başlayıb. 2021-ci ildən MTV-də işləyib. 2022-ci ildən "Ümid ilə gəl", ardınca isə "Tarixin bir günü" verilişinin aparıcısıdır. 2025-ci ildən Space TV-də fəaliyyətinə davam edir.

 Mükafatları 

 2007 — Azərbaycan diasporu — Novosibirsk şəhərində təşkil etdiyi konsertə görə — fəxri diplom
 2009 — "Qrand Müstəqil Milli-İctimai Mükafatı" — "İlin Prodüseri"
 2010 — "Qrand Müstəqil Milli-İctimai Mükafatı" — "İlin Prodüseri"
 2011 — "Zümrüd M" prodüser mərkəzi — "2011-ci ilin Fəxri prodüseri"2019-cu ildə Avand Groupun təşkil etdiyi Azərbaycan Gənclik ödülləri mükafatının sahibi.
 2011 — "Zirvədəkilər — 2011"
 2011 — "Qrand Müstəqil Milli-İctimai Mükafatı" — "İlin Prodüseri"
 2011 — "Məlahətli Ana" — "Xeyriyyəçilik fəaliyyətinə görə"
 2012 — "Star-2012" — "İlin Peşəkar Prodüseri"
 2012 — "Qrand Müstəqil Milli-İctimai Mükafatı" — "İlin Prodüseri"
 2013 — "İlin Favoriti" — "İlin Peşəkar Prodüseri"
 2013 — "Star-2013" — "İlin Peşəkar Prodüseri"
 2013 — "Yaxşıların Yaxşısı 2013" — "İlin Ən İşgüzar Prodüseri"
 2014 — "Məlahətli Ana" — "Xeyriyyəçilik fəaliyyətinə görə"
 2014 — "N saylı Hərbi Hissə" — "Hərbi Hissənin Şəxsi Heyətinə Konsert Proqramı Təşkil Etdiyi Üçün Fərman"
 2014 — "The Best Of Star" — "İlin Peşəkar Təşkilatçısı"
 2014 — "Yeni Azərbaycan Partiyası" — "Fəal Partiya Üzvü"
 2014 — "Qafqaz Media İB" — "İlin Ən Yaxşı Prodüseri"
 2014 — "The Best Of Star" — "İlin Peşəkar Podüseri"
 2014 — "YAP Gənclər Birliyi" — "Fəxri Fərman"
 2016 — The Academy Awards — "İlin prodüseri"
 2016 — Dağıstan Respublikasının "əməkdar mədəniyyət işçisi" fəxri adı
 2016 — Zirvə Ziyalılar Təşkilatı — "Azərbaycan Best Awards" (ABA) — "Best prodüser"
 2017 — "E Media Group" — "Milli Mətbuatın 142 illiyi": "Best Of The Best" — İlin ən yaxşı prodüseri
 2017 — Azerbaijan’s Best Awards – Best Popular Producer
 2019 — III Türkiyə-Azərbaycan Qardaşlıq Mükafatı — İlin ən yaxşı reytinqli səhər verilişi
 2021 — "News Time & News Turk" tərəfindən "İlin xeyirsevər insanı".
 2023 — Azərbaycan Qadınları Respublika Cəmiyyəti İB tərəfindən sosial problemli ailələrə və məişət zorakılığna məruz qalan qadın və uşaqlara göstərdiyi maddi və mənəvi dəstəyə görə MTV-də yayımlanan "Ümid ilə gəl" layihəsinin müəllifi və aparıcı olaraq fəxri diplom.
 2023 — Türkiyə Yerli Mətbuat Birliyi tərəfindən müvəffəqiyyət mükafatı.

 İstinadlar 

 Xarici keçidlər 





 Sabiq rəsmi saytları (arxivləşdirilmiş versiya): tarixaliyev.com; aliyevtarix.com

Kateqoriya:Azərbaycan televiziya prodüserləri
Kateqoriya:Azərbaycanın televiziya aparıcıları
Kateqoriya:Azərbaycanda LGBT şəxslər